REPUBLIKA SRBIJA

NARODNA SKUPŠTINA

01 Broj 06-2/122-21

14. april 2021. godine

B e o g r a d

**Z A P I S N I K**

**SEDME SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 13. I 14. APRILA 2021. GODINE**

Sednica je počela u 11 časova i 5 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 112 narodnih poslanika, a primenom elektronskog sistema za glasanje utvrđeno je da su u sali prisutna 162 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva poljoprivrede, šumarstva i vodoprivrede, Rozalija Ekres, predstavnik Poslaničke grupe SAVEZ VOJVOĐANSKIH MAĐARA - od Ministarstva prosvete, nauke i tehnološkog razvoja i Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od Ministarstva za rad, zapošljavanje, boračka i socijalna pitanja.

Predsednik je obavestio da je sprečena da sednici prisustvuje narodni poslanik Ana Karadžić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Zagorka Aleksić, Dušan Bajatović, Arđend Bajrami, Miloš Banđur, dr Muamer Bačevac, Nadire Bećiri, Marko Bogdanović, Mladen Grujić, Vladimir Đukanović, Milan Đurica, Ninoslav Erić, Ilija Životić, Marko Zeljug, Krsto Janjušević, Marija Jevđić, mr Jadranka Jovanović, Aleksandar Jugović, Jovan Kolundžija, Sofija Maksimović, prof. dr Predrag Marković, Marko Mladenović, Olivera Nedeljković, Goran Pekarski, Ljubo Petrović, Mira Petrović, Ana Pešić, Milena Popović, Misala Pramenković, Katarina Rakić, Života Starčević, Dušica Stojković, Marija Todorović, Petar Vesović, Aco Petrović, Ljiljana Kuzmanović-Vujaković i Marina Mirković.

Zatim je Narodna skupština prešla na utvrđivanje dnevnog reda.

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Miodraga Linte da se dnevni red dopuni tačkom Predlog zakona o izmenama i dopunama Zakona o izbeglicama, koji je podneo Narodnoj skupštini 23. marta 2021. godine (nakon obrazloženja narodnog poslanika Miodraga Linte, od 181 prisutnog narodnog poslanika, tri su glasala za, a 178 nije glasalo) i predlog narodnog poslanika Bojana Torbice da se dnevni red dopuni tačkom Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Bojana Torbice, od 182 prisutna narodna poslanika, 24 su glasala za, a 158 nije glasalo).

Narodna skupština je, većinom glasova (od 186 prisutnih narodnih poslanika, 171 je glasao za, a 15 nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički jedinstveni pretres o:**

**-** **Predlogu odluke o prestanku funkcije javnog tužioca u Višem javnom tužilaštvu u Smederevu**, koji je podneo Odbor za pravosuđe, državnu upravu i lokalnu samoupravu (broj 02-490/21 od 24. marta 2021. godine) i

**-** **Predlogu odluke o izboru sudija koji se prvi put biraju na sudijsku funkciju**, koji je podneo Visoki savet sudstva (broj 119-488/21 od 24. marta 2021. godine);

**2. zajednički jedinstveni pretres o:**

**- Predlogu odluke o izmenama Odluke o utvrđivanju sastava stalnih delegacija Narodne skupštine Republike Srbije u međunarodnim parlamentarnim institucijama**,koji je podneo predsednik Narodne skupštine (broj 02-492/21 od 24. marta 2021. godine),

**- Predlogu odluke o izmeni Odluke o utvrđivanju sastava Parlamentarnog odbora za stabilizaciju i pridruživanje**,koji je podneo predsednik Narodne skupštine(broj 02-491/21 od 24. marta 2021. godine) i

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije**,koji je podnela Poslanička grupa „Aleksandar Vučić - za našu decu“ (broj 02-487/21 od 23. marta 2021. godine).

Narodna skupština je, većinom glasova (od 188 prisutnih narodnih poslanika, 177 je glasalo za, a 11 nije glasalo), utvrdila dnevni red Sedme sednice Prvog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

1. **Predlog odluke o prestanku funkcije javnog tužioca u Višem javnom tužilaštvu u Smederevu**, koji je podneo Odbor za pravosuđe, državnu upravu i lokalnu samoupravu (broj 02-490/21 od 24. marta 2021. godine),
2. **Predlog odluke o izboru sudija koji se prvi put biraju na sudijsku funkciju**, koji je podneo Visoki savet sudstva (broj 119-488/21 od 24. marta 2021. godine),
3. **Predlog odluke o izmenama Odluke o utvrđivanju sastava stalnih delegacija Narodne skupštine Republike Srbije u međunarodnim parlamentarnim institucijama,** koji je podneo predsednik Narodne skupštine (broj 02-492/21 od 24. marta 2021. godine),
4. **Predlog odluke o izmeni Odluke o utvrđivanju sastava Parlamentarnog odbora za stabilizaciju i pridruživanje,** koji je podneo predsednik Narodne skupštine(broj 02-491/21 od 24. marta 2021. godine) i
5. **Predlog odluke o izmenama Odluke o izboru članova i zamenika članova odbora Narodne skupštine Republike Srbije,** koji je podnela Poslanička grupa „Aleksandar Vučić - za našu decu“ (broj 02-487/21 od 23. marta 2021. godine).

Predsednik je, saglasno članu 90. stav 1. Poslovnika, obavestio da je pozvan da sednici prisustvuje Aleksandar Pantić, izborni član Visokog saveta sudstva iz reda sudija.

Zatim je Narodna skupština prešla na rad po utvrđenom dnevnom redu, odnosno na **zajednički jedinstveni pretres o predlozima odluka iz tačaka 1. i 2. dnevnog reda.**

Predsednik je, saglasno saglasno čl. 192. stav 3, 201. stav 2. i 202, a shodno članu 157. stav 2. Poslovnika, otvorio zajednički jedinstveni pretres o:

**- Predlogu odluke o prestanku funkcije javnog tužioca u Višem javnom tužilaštvu u Smederevu** i

**- Predlogu odluke o izboru sudija koji se prvi put biraju za sudijsku funkciju**.

Predloge odluka obrazložio je predstavnik predlagača Aleksandar Pantić, izborni član Visokog saveta sudstva iz reda sudija.

U zajedničkom jedinstvenom pretresu učestvovali su narodni poslanici: Đorđe Dabić, izvestilac Odbora za pravosuđe, državnu upravu i lokalnu samoupravu, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Sanja Jefić Branković, predstavnik Poslaničke grupe Socijaldemokratska partija Srbije, mr Đorđe Kosanić, predstavnik Poslaničke grupe JEDINSTVENA SRBIJA (JS), Toma Fila, predstavnik Poslaničke grupe SOCIJALISTIČKA PARTIJA SRBIJE (SPS), Jelena Žarić Kovačević, predstavnik Poslaničke grupe „Aleksandar Vučić - za našu decu“ (koja je osporila predloge: da se za sudiju Osnovnog suda u Somboru izabere Jelena Kosović, sudijski pomoćnik u Višem sudu u Somboru, da se za sudiju Osnovnog suda u Novom Pazaru izabere Munir Jusović, sudijski pomoćnik u Osnovnom sudu u Novom Pazaru, da se za sudiju Osnovnog suda u Novom Pazaru izabere Aladin Madžović, korisnik početne obuke na Pravosudnoj akademiji i da se za sudiju Osnovnog suda u Požarevcu izabere Mirjana Lukić, korisnik početne obuke na Pravosudnoj akademiji, a zatim je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), prof. dr Jahja Fehratović, Danijela Veljović, Dubravka Kralj, Nevena Veinović, Milija Miletić, Đorđe Milićević i Dejan Kesar (posle čega je predsedavajuća odredila pauzu u trajanju od jednog časa).

Nakon pauze, sednica je nastavljena u 15 časova i 10 minuta.

U nastavku zajedničkog jedinstvenog pretresa učestvovali su narodni poslanici: Jelena Kocić, Adam Šukalo, Sanja Lakić, Branimir Spasić, Ljiljana Malušić, Marko Parezanović, Milica Dačić, Miloš Terzić, Milanka Jevtović Vukojičić, Aleksandar Mirković, Veroljub Arsić, Uglješa Mrdić, Ivan Ribać, Marijan Rističević, prof. dr Vladimir Marinković, prof. dr Marko Atlagić, Milimir Vujadinović, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) i Jelena Žarić Kovačević, predstavnik Poslaničke grupe „Aleksandar Vučić - za našu decu“.

Zatim je predsednik zaključio zajednički jedinstveni pretres o predlozima odluka iz tačaka 1. i 2. dnevnog reda.

Prvog dana rada, sednica je završena u 18 časova i 25 minuta.

**Drugi dan rada – 14. april 2021. godine**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 87 narodnih poslanika, a primenom elektronskog sistema za glasanje utvrđeno je da je u sali prisutno 109 narodnih poslanika i da postoje uslovi za rad.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Zagorka Aleksić, Dušan Bajatović, Arđend Bajrami, Miloš Banđur, dr Muamer Bačevac, Nadire Bećiri, Marko Bogdanović, Zoran Bojanić, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić Vladan Zagrađanin, Marko Zeljug, Enis Imamović, Krsto Janjušević, Marija Jevđić, Aleksandar Jovanović, mr Jadranka Jovanović, Nikola Jolović, Šaip Kamberi, Jasmina Karanac, Ana Karadžić, Nenad Krstić, Selma Kučević, Sofija Maksimović, Dragan D. Marković, prof. dr Predrag Marković, Olivera Nedeljković, Slađana Nikolić, prof. dr Aleksandra Pavlović Marković, Đuro Perić, Ljubo Petrović, Mira Petrović, Ana Pešić, Milena Popović, Misala Pramenković, Marina Raguš, Katarina Rakić, Života Starčević, Dušica Stojković, Hadži Milorad Stošić, prof. dr Goran Tasić, Ivan Tasovac, Smilja Tišma, Marija Todorović, Bojan Torbica, Mirsad Hodžić, Ljiljana Kuzmanović-Vujaković, Marina Mirković i Nikola Kožović.

Zatim je Narodna skupština nastavila rad i prešla na **zajednički jedinstveni pretres o predlozima odluka iz tačaka od 3. do 5. dnevnog reda.**

Predsednik je, saglasno članu 192. stav 3, a shodno članu 157. stav 2. Poslovnika, otvoriozajednički jedinstveni pretres o:

**- Predlogu odluke o izmenama Odluke o utvrđivanju sastava stalnih delegacija Narodne skupštine Republike Srbije u međunarodnim parlamentarnim institucijama,**

**- Predlogu odluke o izmeni Odluke o utvrđivanju sastava parlamentarnog Odbora za stabilizaciju i pridruživanje i**

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije.**

U zajedničkom jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Branimir Jovanović, predsednik Poslaničke grupe Socijaldemokratska partija Srbije, Slavenko Unković, predstavnik Poslaničke grupe JEDINSTVENA SRBIJA (JS), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Aleksandar Mirković, predstavnik Poslaničke grupe „Aleksandar Vučić - za našu decu“, Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA, Samir Tandir, Snežana Paunović, prof. dr Marko Atagić (zatim je predsedavajući, dr Vladimir Orlić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova), Milija Miletić, Dijana Radović, Adam Šukalo, Uglješa Mrdić, Marijan Rističević, Vuk Mirčetić, prof. dr Vladimir Marinković, Milimir Vujadinović, Aleksandar Mirković i Zoran Tomić (nakon čega je predsedavajući odredio pauzu od jednog časa).

Nakon pauze, sednica je nastavljena u 15 časova i 15 minuta.

U nastavku zajedničkog jedinstvenog pretresa učestvovali su narodni poslanici: Stefan Srbljanović, Đorđe Dabić, Dejan Kesar, Milanka Jevtović Vukojičić, Ljiljana Malušić, Nebojša Bakarec, Nemanja Joksimović, Vesna Marković, Veroljub Arsić i Aleksandar Mirković, predstavnik Poslaničke grupe „Aleksandar Vučić - za našu decu“.

Zatim je predsednik zaključio zajednički jedinstveni pretres o predlozima odluka iz tačaka od 3. do 5. dnevnog reda.

Predsednik je, saglasno članu 87. stav 5. Poslovnika, odredio sredu, 14. april 2021. godine, sa početkom u 17,00 časova, kao Dan za glasanje o tačkama dnevnog reda Sedme sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutan 171 narodni poslanik, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda –** **PREDLOG ODLUKE O PRESTANKU FUNKCIJE JAVNOG TUŽIOCA U VIŠEM JAVNOM TUŽILAŠTVU U SMEDEREVU**

Narodna skupština je, većinom glasova svih narodnih poslanika (od 173 prisutna narodna poslanika, 172 su glasala za, a jedan nije glasao), usvojila Predlog odluke o prestanku funkcije javnog tužioca u Višem javnom tužilaštvu u Smederevu, u celini.

**2. tačka dnevnog reda – PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU**

Narodna skupština nije prihvatila predlog da se za sudiju osnovnog suda u somboru izabere Jelena Kosović, sudijski pomoćnik u višem sudu u somboru, čiji je predlog osporila narodni poslanik Jelena Žarić Kovačević (od 173 prisutna narodna poslanika, jedan se uzdržao, a 172 nisu glasala).

Narodna skupština nije prihvatila predlog da se za sudiju Osnovnog suda u Novom Pazaru izabere Munir Jusović, sudijski pomoćnik u Osnovnom sudu u Novom Pazaru, čiji je predlog osporila narodni poslanik Jelena Žarić Kovačević (od 173 prisutna narodna poslanika, 173 nisu glasala).

Narodna skupština nije prihvatila predlog da se za sudiju Osnovnog suda u Novom Pazaru izabere Aladin Madžović, korisnik početne obuke na Pravosudnoj akademiji, čiji je predlog osporila narodni poslanik Jelena Žarić Kovačević (od 173 prisutna narodna poslanika, 173 nisu glasala).

Narodna skupština nije prihvatila predlog da se za sudiju Osnovnog suda u Požarevcu izabere Mirjana Lukić, korisnik početne obuke na Pravosudnoj akademiji, čiji je predlog osporila narodni poslanik Jelena Žarić Kovačević (od 173 prisutna narodna poslanika, 173 nisu glasala).

Narodna skupština je, većinom glasova svih narodnih poslanika (od 173 prisutna narodna poslanika, 173 su glasala za) usvojila Predlog odluke o izboru sudija koji se prvi put biraju na sudijsku funkciju, bez osporenih kandidata, u celini.

**3. tačka dnevnog reda –** **PREDLOG ODLUKE O IZMENAMA ODLUKE O UTVRĐIVANjU SASTAVA STALNIH DELEGACIJA NARODNE SKUPŠTINE REPUBLIKE SRBIJE U MEĐUNARODNIM PARLAMENTARNIM INSTITUCIJAMA**

Narodna skupština je, većinom glasova svih narodnih poslanika (od 173 prisutna narodna poslanika, 173 su glasala za), usvojila Predlog odluke o izmenama Odluke o utvrđivanju sastava stalnih delegacija Narodne skupštine Republike Srbije u međunarodnim parlamentarnim institucijama, u celini.

 **4. tačka dnevnog reda –** **PREDLOG ODLUKE O IZMENI ODLUKE O UTVRĐIVANjU SASTAVA PARLAMENTARNOG ODBORA ZA STABILIZACIJU I PRIDRUŽIVANjE**

Narodna skupština je, većinom glasova svih narodnih poslanika (od 173 prisutna narodna poslanika, 173 su glasala za), usvojila Predlog odluke o izmeni Odluke o utvrđivanju sastava Parlamentarnog odbora za stabilizaciju i pridruživanje, u celini.

**5. tačka dnevnog reda –** **PREDLOG ODLUKE O IZMENAMA ODLUKE O IZBORU ČLANOVA I ZAMENIKA ČLANOVA ODBORA NARODNE SKUPŠTINE REPUBLIKE SRBIJE**

Narodna skupština je, većinom glasova svih narodnih poslanika (od 173 prisutna narodna poslanika, 173 su glasala za), usvojila Predlog odluke o izmenama Odluke o izboru članova i zamenika članova odbora Narodne skupštine Republike Srbije, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Sedmu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 17 časova i 10 minuta.

GENERALNI SEKRETAR PREDSEDNIK

 Veljko Odalović Ivica Dačić